དེ་ནས་ལོ་མང་རྗེས་དུས་རབས་བདུན་པའི་ནང་དུ་བོད་ལ་ནང་ཆོས་དར་བ་རེད།བོད་ཀྱི་རྒྱལ་པོ་སྲོང་བཙན་སྒམ་པོའི་སྐབས་ཐོག་མར་ནང་ཆོས་དབུ་བརྙེས།དེ་རྗེས་དུས་རབས་བརྒྱད་པ་དང་དགུ་པའི་སྐབས་མཁན་སློབ་ཆོས་གསུམ་སྟེ།མཁན་ཆེན་ཞི་བ་འཚོ།སློབ་དཔོན་པད་མ་སམ་བྷ་བ།ཆོས་རྒྱལ་ཁྲི་སྲོང་ལྡེ་བཙན་དེ་དག་གི་སྐབས་དར་ཞིང་རྒྱས་པ་དང་།མངའ་བདག་ཁྲི་རལ་པ་ཅན།དུས་རབས་བཅུ་གཅིག་ནང་ཇོ་བོ་རྗེ་དཔལ་ལྡན་ཨ་ཏི་ཤ་བཅས་ཀྱི་དུས་སུ་ཧ་ཅང་གི་སྤུས་ཚད་མཐོ་རུ་ཕྱིན་པ་རེད།བླ་མ་དང་ཆོས་རྒྱལ་དེ་ཚོས་རྒྱ་གར་གྱི་ནང་པའི་ཆོས་དེ་བོད་གངས་ཅན་ནང་བསྟན་པ་དར་བར་བཀའ་དྲིན་ཆེན་པོ་གནང་ཡོད།ད་ལྟ་ནང་པ་སངས་རྒྱས་ཀྱི་ཆོས་ཚུལ་དེ་དག་ནི་འཛམ་གླིང་ཤར་ཕྱོགས་ནང་ཆོས་ལུགས་གཙོ་བོར་གྱུར་ཡོད།དེ་ག་ནང་བཞིན་བླ་མ་སྐྱེས་ཆེན་དམ་པ་རྣམས་དང་།མཁས་དབང་དགེ་བཤེས་རྣམས་ཀྱིས་བཀའ་དྲིན་ལ་བརྟེན་ནས་འཛམ་གླིང་གང་སར་དེང་སང་ནང་ཆོས་དར་ཁྱབ་ཆེན་པོ་བྱུང་དང་བྱུང་བཞིན་པ་ཡིན།